На основу члана 41. став 3. Пословника Владе („Службени гласник РС”, бр. 61/06 – пречишћен текст, 69/08, 88/09, 33/10, 69/10, 20/11, 37/11, 30/13, 76/14 и 8/19 – др. пропис), на предлог Министарства рударства и енергетике,

Одбор за привреду и финансије доноси

З А К Љ У Ч А К

1. Одређује се спровођење јавне расправе о Нацрту закона о енергетској ефикасности и рационалној употреби енергије.

2. Утврђује се Програм јавне расправе о Нацрту закона о енергетској ефикасности и рационалној употреби енергије, који је саставни део овог закључка.

3. Јавна расправа о Нацрту закона о енергетској ефикасности и рационалној употреби енергије спроводи се у периоду од 21. јануара до 9. фебруара 2021. године.

4. Овај закључак, ради реализације, доставити Министарству рударства и енергетике.

05 Број: 011-366/2021-1

У Београду, 20. јануара 2021. године

ОДБОР ЗА ПРИВРЕДУ И ФИНАНСИЈЕ

|  |  |
| --- | --- |
|  | ПРЕДСЕДНИК ОДБОРАСиниша Мали |

На основу члана 41. став 3. Пословника Владе („Службени гласник РС”, бр. 61/06 – пречишћен текст, 69/08, 88/09, 33/10, 69/10, 20/11, 37/11, 30/13, 76/14 и 8/19 – др. пропис), на предлог Министарства рударства и енергетике,

Одбор за привреду и финансије одређује

ПРОГРАМ ЈАВНА РАСПРАВЕ
О НАЦРТУ ЗАКОНА О ЕНЕРГЕТСКОЈ ЕФИКАСНОСТИ И

 РАЦИОНАЛНОЈ УПОТРЕБИ ЕНЕРГИЈЕ

1. У поступку припреме закона којим се уређује енергетска ефикасност и рационална употреба енергије, Министарство рударства и енергетике спроводи јавну расправу о Нацрту закона о енергетској ефикасности и рационалној употреби енергије (у даљем тексту: Нацрт закона), који је саставни део овог програма.

2. Јавна расправа о Нацрту закона спроводи се у периоду од 21. јануара до 9. фебруара 2021. године.

3. Учесници у јавној расправи су сви заинтересовани субјекти, и то: релевантни органи и организације Републике Србије, покрајинске аутономије и локалне самоуправе, Секретаријат Енергетске заједнице, пословна удружења, стручна јавност, обвезници система енергетског менаџмента, лиценцирани енергетски менаџери, представници цивилног друштва, као и друга правна и физичка лица.

4. Нацрт закона биће објављен на интернет страници Министарства рударства и енергетике www.mre.gov.rs и на порталу е-управе www.euprava.gov.rs.

5. Примедбе, предлози и сугестије достављају се Министарству рударства и енергетике путем електронске поште на e-mail адресу: biljana.mlinar@mre.gov.rs или поштом на адресу: Министарство рударства и енергетике, ул. Немањина 22-26, 11000 Београд, са назнаком: „Јавна расправа о Нацрту закона о енергетској ефикасности и рационалној употреби енергије”.

6. По окончању јавне расправе Министарство рударства и енергетике ће анализирати све примедбе, предлоге и сугестије у јавној расправи и сачинити извештај о спроведеној јавној расправи о Нацрту закона, који ће у року од 15 дана од дана окончања јавне расправе објавити на интернет страници Министарства рударства и енергетике и на порталу е-управе.

7. Овај програм, ради реализације, доставити Министарству рударства и енергетике, које ће јавни позив за учешће у јавној расправи са овим програмом објавити на својој интернет страници и на порталу е-управе.

05 Број: 011-366/2021-1

У Београду, 20. јануара 2021. године

ОДБОР ЗА ПРИВРЕДУ И ФИНАНСИЈЕ

|  |  |
| --- | --- |
|  | ПРЕДСЕДНИК ОДБОРА Синиша Мали |